CELEX: 32016D1455
Language: bg
Date: 2016-04-15 00:00:00
Title: Делегирано решение (ЕС) 2016/1455 на Комисията от 15 април 2016 година за изменение на приложение III към Решение № 466/2014/ЕС на Европейския парламент и на Съвета за предоставяне на гаранция от ЕС на Европейската инвестиционна банка за загуби по операции по финансиране на инвестиционни проекти извън Съюза, що се отнася до Беларус

6.9.2016   
            
            
               BG
            
            
               Официален вестник на Европейския съюз
            
            
               L 238/5
            
         ДЕЛЕГИРАНО РЕШЕНИЕ (ЕС) 2016/1455 НА КОМИСИЯТА
   от 15 април 2016 година
   за изменение на приложение III към Решение № 466/2014/ЕС на Европейския парламент и на Съвета за предоставяне на гаранция от ЕС на Европейската инвестиционна банка за загуби по операции по финансиране на инвестиционни проекти извън Съюза, що се отнася до Беларус
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение № 466/2014/ЕС на Европейския парламент и на Съвета от 16 април 2014 г. за предоставяне на гаранция от ЕС на Европейската инвестиционна банка за загуби по операции по финансиране на инвестиционни проекти извън Съюза (1), и по-специално член 4, параграф 2 от него,
   като има предвид, че:
   
               (1)
            
            
               След приемането на Решение № 466/2014/ЕС в Беларус бе отбелязан известен напредък в икономическата, социалната и политическата сфера, както и в сферата на опазването на околната среда.
            
         
               (2)
            
            
               През януари 2015 г. Корепер одобри списък с 29 мерки за засилване на политиката на ЕС на критичност и ангажираност с Беларус. Една от тези мерки е свързана с преразглеждането от страна на ЕС на рестриктивния му подход към отпускането на кредити от Европейската инвестиционна банка (ЕИБ) в Беларус.
            
         
               (3)
            
            
               В заключенията си от 1 октомври 2015 г. Комитетът по политика и сигурност посочи допълнителни конкретни мерки за задълбочаване на политиката на ЕС на критичност и ангажираност с Беларус, и по-специално мярката за облекчаване на ограниченията по отношение на операциите по финансиране, извършвани от ЕИБ в Беларус.
            
         
               (4)
            
            
               В заключенията си относно Беларус от 15 февруари 2016 г. Съветът реши да ускори прилагането на мерки, насочени към засилване на сътрудничеството между ЕС и Беларус в редица икономически, търговски и свързани с помощта области, с цел модернизиране на Беларус и неговата икономика и в полза на беларуското население, включително с оглед на присъединяването към Световната търговска организация и в сътрудничество с международните финансови институции, и по-специално ЕИБ и Европейската банка за възстановяване и развитие (ЕБВР) в съответствие със съответните им мандати. Съветът насърчи също така Беларус да ускори провеждането на така необходимите икономически реформи.
            
         
               (5)
            
            
               Предприетите от Беларус осезаеми мерки за зачитане на всеобщите основни свободи, върховенството на закона и правата на човека ще продължат да бъдат от съществено значение при определянето на бъдещата политика на Съюза по отношение на Беларус.
            
         
               (6)
            
            
               Като се имат предвид политическите промени, настъпили в Беларус, финансовата подкрепа от Съюза и от международната общност, включително чрез облекчаване на ограниченията върху дейността на ЕИБ в Беларус, могат да помогнат на държавата да развие частния сектор, да подобри инфраструктурата и да стимулира растежа на производителността, като по този начин допринесе за повишаване на динамичността и растежа в средносрочен план на беларуската икономика. Освен това операциите на ЕИБ по финансиране, които насърчават прилагането на подходящи екологични стандарти, следва да подпомагат екологосъобразното и устойчиво развитие на Беларус.
            
         
               (7)
            
            
               Поради това Комисията съвместно с Европейската служба за външна дейност прецени, че цялостното икономическо, социално, екологично и политическо положение позволява Беларус да бъде добавен в приложение III към Решение № 466/2014/ЕС, съдържащо списък на държавите, отговарящи на условията за финансиране от ЕИБ с гаранция от ЕС.
            
         
               (8)
            
            
               Поради това Решение № 466/2014/ЕС следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   В буква Б, точка 2 от приложение III към Решение № 466/2014/ЕС думите „Източна Европа: Република Молдова, Украйна“ се заменят с „Източна Европа: Беларус, Република Молдова, Украйна“.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 15 април 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 135, 8.5.2014 г., стр. 1.